|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ministru kabineta instrukcijas projekta**  **"Grozījumi Ministru kabineta 2009. gada 15. decembra instrukcijā Nr. 19 "Tiesību akta projekta sākotnējās ietekmes izvērtēšanas kārtība"" sākotnējās ietekmes novērtējuma ziņojums (anotācija)**   |  |  |  | | --- | --- | --- | | **I. Tiesību akta projekta izstrādes nepieciešamība** | | | | 1. | Pamatojums | Ministru kabineta instrukcijas projekts "Grozījumi Ministru kabineta 2009. gada 15. decembra instrukcijā Nr. 19 "Tiesību akta projekta sākotnējās ietekmes izvērtēšanas kārtība"" (turpmāk – projekts) izstrādāts: 1) pamatojoties uz Ministru kabineta 2016. gada 22. novembra sēdes protokollēmuma (prot. Nr. 64 1. §) 3. punktā doto uzdevumu – Valsts kancelejai līdz 2016. gada 31. decembrim iesniegt noteiktā kārtībā Ministru kabinetā tiesību akta projektu "Grozījumi Ministru kabineta 2009. gada 15. decembra instrukcijā Nr. 19 "Tiesību akta projekta sākotnējās ietekmes izvērtēšanas kārtība"", nosakot apvienotā sākotnējās ietekmes novērtējuma ziņojuma (anotācijas) (turpmāk – anotācija) sagatavošanas prasības un precizējot anotācijā iekļaujamās informācijas apjomu, kā arī nodrošinot datu analīzi;  2) saskaņā ar Valsts pārvaldes politikas attīstības pamatnostādnēs 2014.–2020. gadam (apstiprinātas ar Ministru kabineta 2014. gada 30. decembra rīkojumu Nr. 827 "Par Valsts pārvaldes politikas attīstības pamatnostādnēm 2014.–2020. gadam") doto uzdevumu – sagatavot un reizi trijos gados iesniegt Ministru kabinetā ziņojumu par tiesību aktu sākotnējās ietekmes novērtējuma ziņojumu (anotācijas) kvalitāti (3.3.1. uzdevums) | | 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts sagatavots, lai pilnveidotu anotācijā iekļaujamās informācijas apjomu un saturu, kā arī lai noteiktu anotācijas sagatavošanas kārtību, izstrādājot apvienoto anotāciju.  No vienas puses, pastāv uzskats, ka anotācijas ir ļoti sarežģītas, nav uztverams to saturs un tajās nav definēts tiesību akta projekta mērķis, savukārt, no otras puses, – ka tajās nepietiekami tiek atspoguļota analīze par tiesību aktu projektu ietekmi uz sabiedrību, tautsaimniecību un, jo īpaši, uz ekonomiku. Šī problēma identificēta arī 2016. gada 2. jūnija Valsts sekretāru sanāksmē Tieslietu ministrijas prezentācijā, kurā secināts, ka būtiskākās problēmas anotāciju aizpildīšanā saistītas ar pamatojuma trūkumu II, V un VI sadaļas aizpildīšanā.  Tiek norādīts, ka, izstrādājot grozījumus savstarpēji saistītos tiesību aktos, kas attiecas uz vienu regulējamo jautājumu loku, lietderīgāk izstrādāt vienu anotāciju visiem saistītajiem tiesību aktu projektiem.    Lai risinātu šīs problēmas, Nacionālās attīstības padomes 2015. gada 8. oktobra sēdē tika nolemts aicināt visas valsts pārvaldes iestādes pilnveidot tiesību aktu sākotnējās ietekmes novērtējuma ziņojumu (anotāciju) kvalitāti, rūpīgi izvērtējot anotācijas sadaļās iekļaujamo informāciju, lai nodrošinātu, ka anotācijā tiek iekļauts īss un koncentrēts skaidrojums par tiesību akta mērķi un ietekmi. (<http://www.pkc.gov.lv/images/NAP_padome/NAP_prot_081015_Nr4.pdf>). Valsts kanceleja piedāvā tiesību aktu anotācijās iekļaut atsevišķu sadaļu – anotācijas kopsavilkumu, kas sniegtu iespējami koncentrētu skaidrojumu par risināmā jautājuma būtību un ietekmi.  Tādā veidā tiktu sniegts gan īss apraksts par tiesību akta būtību, gan dota iespēja anotāciju izstrādātājiem sniegt padziļinātu ietekmes izvērtējuma analīzi pārējās anotācijas sadaļās. Ekonomiskās sadarbības un attīstības organizācija savos priekšlikumos ir norādījusi, ka anotācijām nepieciešams izvērtēt robežšķirtnes testa ieviešanu attiecībā uz detalizētāku ietekmes novērtējuma sagatavošanu tiesību aktu projektiem un plānošanas dokumentiem[[1]](#footnote-1). Vienlaikus tiek noteikts, ka anotācijas kopsavilkums nav jāaizpilda tehniskiem tiesību aktu projektiem un tiesību aktu projektiem, kuru anotācijas I sadaļas 2. punkts nepārsniedz divas lapaspuses.  Lai īstenotu šos priekšlikumus, Valsts kanceleja sadarbībā ar Finanšu ministriju, Ekonomikas ministriju un Vides aizsardzības un reģionālās attīstības ministriju ir sagatavojusi grozījumus tiesību aktu ietekmes izvērtēšanas kārtībā, precizējot anotācijās iekļaujamās informācijas saturu un vienlaikus piedāvājot šādus risinājumus:   * tiek ieviests tiesību akta kopsavilkums; * tiek ieviesta iespēja saistītiem tiesību aktiem izstrādāt vienu apvienotu anotāciju (saskaņā ar 2016. gada 22. novembra grozījumiem 2009. gada 7. aprīļa noteikumos Nr. 300 "Ministru kabineta kārtības rullis", kas paredz ieviest apvienotās anotācijas). Ja saistībā ar projektu ir nepieciešams izdarīt attiecīgus grozījumus arī citos hierarhiski tāda paša līmeņa tiesību aktos un tiesību aktu anotācijā ietveramā informācija par katru tiesību aktu ir identiska, tiesību aktu grozījumiem ir vienāds pamatojums, ministrija var sagatavot apvienoto anotāciju. Piemēram, vairākos normatīvajos aktos ir nepieciešami tehniski grozījumi un jāaizstāj termins "invalīda apliecība" ar terminu "invaliditātes apliecība" vai jāaizstāj atsauces uz novecojušiem standartiem ar jaunākajām standartu versijām. Šajā gadījumā saturs nebūs vienveidīgs, bet pamats būs viens – aktualizēt atsauces uz standartiem.   Ja par daļu no savstarpēji saistītiem projektiem ir iebildumi, bet par daļu nav, tad jāvērtē, vai sagatavotie grozījumi ir vienveidīgi un vai tiem ir vienāds pamatojums, vai iebildumi ir tehniski un vai tie saskaņošanas laikā ir precizējami. Ministrija, ņemot vērā lietderības apsvērumus, var izvēlēties gatavot apvienoto anotāciju vai ne, jo apvienoto anotāciju ieviešanas mērķis ir mazināt administratīvo slogu, un to lietojums ir noteikts kā izvēles iespēja, nevis obligāts nosacījums. Apvienotajām anotācijām ir jānodrošina ērta informācijas iegūšana, tām jābūt pārskatām un viegli uztveramām. Apvienotās anotācijas nav aizpildāmas par likumprojektiem;   * tiek noteikts, ka anotācijas I sadaļas 2. punktā tiek ietverta informācija par ietekmi uz pakalpojumiem sabiedrībai un to, vai tiek ieviesti jauni pakalpojumi, pilnveidoti esošie, pakalpojumi tiek elektronizēti, lai nodrošinātu ietekmes izvērtējumu par informāciju un komunikācijas tehnoloģiju ieviešanu un to risinājumiem. Šāds papildinājums sniegs skaidru informāciju par to, vai tiesību akta projekta ieviešanas rezultātā tiks izstrādāts jauns pakalpojums un kāds būs tā sniegšanas kanāls. Tas sekmēs tiesību aktu izstrādātāja izpratni par pakalpojumu kā tiesību akta gala rezultātu. Savukārt atzinuma sniedzējs laikus gūs iespēju pārbaudīt pakalpojuma sasaisti ar atzinuma sniedzēja pakalpojumiem un, izrietoši, ar valsts pārvaldes pakalpojumu portālā (www.latvija.lv) ietvertajiem pakalpojumiem. Papildus tam pakalpojuma turētājam ir pienākums pakalpojuma aprakstu ievietot portālā (www.latvija.lv). Šī informācija anotācijā signalizēs Vides aizsardzības un reģionālās attīstības ministrijai un Valsts reģionālās attīstības aģentūrai, ka gaidāms jauns pakalpojuma pieteikums, un, ja nepieciešams, ļaus laikus labot neprecizitātes pakalpojuma nosaukumā un kanālos; * precizēts skaidrojums par ietekmes pēcpārbaudes izvērtējuma veikšanu saistībā ar tiesību akta īstenošanu (instrukcija jau šobrīd paredz, ka, ja nepieciešams, jānorāda, vai tiks veikts ietekmes pēcpārbaudes izvērtējums. Valsts kanceleja precizē minēto tekstu un norāda, ka ir jāiekļauj arī termiņš, kādā šis izvērtējums tiks veikts, lai ieinteresētās puses būtu informētas. Vienlaikus, lai nodrošinātu sekmīgu ietekmes pēcpārbaudes izvērtējumu veikšanu, nepieciešams atskaites punkts un noteikti rezultāti, kādus vēlams sasniegt, ieviešot tiesību akta projektu); * precizēta informācija par ietekmes uz tautsaimniecību un sabiedrības mērķgrupām veikšanu, izvērtējot ietekmi uz mazajiem un vidējiem uzņēmumiem, mikrouzņēmumiem un jaunuzņēmumiem (Ekonomikas ministrijas sagatavotā informācija par mazo un vidējo uzņēmumu testu pieejama Valsts kancelejas tīmekļvietnē <http://www.mk.gov.lv/lv/content/metodiskas-rokasgramatas-un-apmacibas>), ietekmi uz konkurenci (Ekonomiskās sadarbības un attīstības organizācijas (turpmāk – OECD) vadlīnijas – https://www.oecd.org/daf/competition/46193173.pdf). Papildus grozījumiem instrukcijā tiks aktualizēts anotācijas aizpildīšanas metodiskais materiāls – rokasgrāmata, sniedzot grozījumu skaidrojumu. 2015. gada 26. marta Valsts sekretāru sanāksmē tika diskutēts par sākotnējās ietekmes izvērtējumu kvalitāti, tostarp nepieciešamību veikt mazo un vidējo uzņēmumu testu. Sanāksmē tika nolemts, ka Ekonomikas ministrijai ir jānosūta Valsts kancelejai metodiskie norādījumi mazo un vidējo uzņēmumu testa veikšanai, lai aizpildītu anotācijas II sadaļu "Tiesību akta projekta ietekme uz sabiedrību, tautsaimniecības attīstību un administratīvo slogu". Valsts kanceleja šos metodiskos norādījumus ir nosūtījusi visām ministrijām, kā arī ievietojusi savā tīmekļvietnē. 2009. gada 15. janvārī Eiropas Komisija ir publicējusi Vadlīnijas par normatīvā regulējuma ietekmes novērtējuma veikšanu, lai uzlabotu normatīvo aktu kvalitāti un to sagatavošanas procesu, sniedzot norādījumus, kā analizēt tiesību aktu projektu iespējamo ekonomisko, vides un sociālo ietekmi, izmaksas un ieguvumus, un attiecīgi nodrošinot iespēju pieņemt lēmumu par labākajiem risinājumiem tiesiskā regulējuma nodrošināšanai. Kā norāda Eiropas Komisija, viens no normatīvo aktu kvalitatīva ietekmes novērtējuma sagatavošanas pamatnosacījumiem ir mazo un vidējo uzņēmumu testa veikšana (detalizētāk par mazo un vidējo uzņēmumu testu var uzzināt Eiropas Komisijas tīmekļvietnē [https://ec.europa.eu/growth/ smes/business-friendly-environment/small-business-act/sme-test\_en](https://ec.europa.eu/growth/smes/business-friendly-environment/small-business-act/sme-test_en)). OECD ieteikusi Latvijai turpināt pētīt iespējas, kā paplašināt regulējuma ietekmes novērtējumu, t. sk. konkurences novērtējumu, esošajiem likumiem un noteikumiem vismaz dažās svarīgās nozarēs (informatīvais ziņojums "Par sarunu noslēgšanu par Latvijas pievienošanos Ekonomiskās sadarbības un attīstības organizācijai"). Ievērojot minēto, noteikta nepieciešamība vērtēt ietekmi uz konkurenci; * noteikts, ka anotācijas II sadaļas 2. punktā īpašs uzsvars izvērtējumā jāpievērš ietekmei uz vidi, veselību un nevalstiskajām organizācijām. Ņemot vērā grozījumus instrukcijā, tiks veikta anotācijas aizpildīšanas metodiskā materiāla – rokasgrāmatas – aktualizācija, kurā tiks skaidrota grozījumu būtība; * ieviesta prasība tiesību aktu projektu izstrādātājiem vērtēt tiesību akta projektā iekļautās atbilstības izmaksas – sadaļā "Atbilstības izmaksu monetārs novērtējums" norāda izmaksas, kas rodas fiziskai personai vai juridiskai personai projektā ietverto atbilstības prasību izpildei. Atbilstības prasības ir prasības, kas ietvertas tiesiskajā regulējumā un kuru rezultātā fiziskām personām vai juridiskām personām rodas izmaksas, lai šīs prasības izpildītu (atbilstības izmaksas neietver iemaksas valsts budžetā, nodokļus, nodevas vai maksas pakalpojumus). Atbilstības izmaksas aprēķina, ņemot vērā izmaksas, kas rodas fiziskām vai juridiskām personām, to skaitu sareizinot ar izmaksām, kas rodas vienai šādai personai. Piemēram, ja komersantiem rodas izmaksas par kases aparātu pārregulēšanu nodokļu izmaiņu gadījumā, tad valstī esošo kases aparātu skaitu reizina ar izmaksām, kas rodas viena kases aparāta darbības pilnveidošanai. Šīs izmaksas nepieciešams iekļaut ietekmes izvērtējumā, jo pašreizējā redakcijā šādas izmaiņas netiek identificētas – tiek identificētas tikai administratīvās izmaksas fiziskām, juridiskām personām un valsts institūcijām, kā arī ietekme uz valsts un pašvaldību budžetu, kas atspoguļo tikai vienpusēju regulējuma izmaksu apjomu. Nereti regulējumam nav ietekmes nedz uz administratīvajām izmaksām, nedz uz valsts vai pašvaldību budžetu, bet tieši uz fiziskām un juridiskām personām, piemēram, nolemjot, ka visi suņi ir jāvakcinē pret noteiktām kaitēm; * tiek precizēta anotācijas III sadaļa par ietekmi uz valsts un pašvaldību budžetiem. Tajā būs jānorāda sasaiste ne tikai ar budžetu kārtējam gadam, bet ar vidēja termiņa budžeta ietvaru, tādējādi vienlaikus nodrošinot budžeta plānošanas un tiesību aktu anotāciju izstrādes savstarpējo sasaisti; * tiek noteikta prasība anotācijas III sadaļā norādīt plānoto ietekmi uz amata vietu skaita izmaiņām, ņemot vērā, ka pamatnostādnēs "Valsts pārvaldes politikas attīstības pamatnostādnes 2014.– 2020. gadam" ir noteikts mērķis sasniegt vispārējās valdības sektorā nodarbināto īpatsvaru no kopējā iedzīvotāju skaita 8 %, kas šobrīd vēl nav sasniegts; * anotācijas VI sadaļā tiek noteikta prasība tiesību akta projekta izstrādātājiem norādīt saiti uz tīmekļvietni, kurā publicēts tiesību akta projekts, kā arī publicēšanas datumu, lai nodrošinātu, ka informācija ir viegli pieejama visiem interesentiem. Šī prasība īstenojama tiem projektiem, kuru virzīšanā publicēšana ir iespējama (neattiecas uz projektiem, kuri tiek virzīti kā Ministru kabineta lieta vai projektiem, kuri tiek virzīti steidzamības kārtā).   Valsts kanceleja sadarbībā ar Valsts administrācijas skolu nodrošinās, ka Eiropas Sociālā fonda projekta "Valsts pārvaldes cilvēkresursu profesionālā pilnveide labāka regulējuma izstrādē mazo un vidējo komersantu atbalsta jomā" ietvaros tiks organizētas apmācības valsts pārvaldē nodarbinātajiem par ietekmes izvērtējumu veikšanu, izmaksu– ieguvumu analīzes veikšanu, atbilstības izmaksām un administratīvajām izmaksām, ietekmi uz mazo un vidējo uzņēmējdarbību, mazo un vidējo uzņēmumu testu u. c. tēmām.  Projekta mērķis ir sniegt Latvijas valsts pārvaldē nodarbinātajiem nepieciešamās kompetences uzņēmējdarbību sekmējošu faktoru un regulējošu normatīvo aktu izpratnei, kā arī publisko pakalpojumu un tiesiskā regulējuma pilnveidei, lai mazinātu normatīvismu un administratīvo slogu, atbalstītu uzņēmējdarbības attīstību, veicinātu uzņēmumu konkurētspēju un ilgtspēju. Mācību dalībniekiem tiks nodrošināta profesionālā pilnveide par tādām tēmām kā tiesiskais regulējums, normatīvisma mazināšana, valsts un privātā sektora sadarbība, valsts pārvaldes komunikācija ar uzņēmējiem, klientorientēta pārvaldība, publiskie pakalpojumi, uzņēmējdarbības pamati, godīga konkurence un konkurētspējas veicināšana, eksporta veicināšana, inovatīvu mazo un vidējo uzņēmumu atbalsts un citām (detalizētāk ar projekta īstenošanu var iepazīties Ministru kabineta 2015. gada 14. jūlija noteikumos Nr. 389 "Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" īstenošanas noteikumi", kā arī Valsts administrācijas skolas tīmekļvietnē www.vas.gov.lv).  Apmācības tiks veiktas projekta moduļu veidā, kuru ietvaros tieši sadaļas "Tiesiskais regulējums" un sadaļas "Normatīvisma mazināšana" veidā tiks izveidoti minētie apmācību kursi ietekmes izvērtējumu padziļinātai apguvei. Projekta ietvaros tiks apmācīti vidējā un zemākā līmeņa vadītāji, politikas plānotāji un īstenotāji, tai skaitā kontroles funkciju veicēji, juristi, iepirkumu speciālisti u. c. Kursu par ietekmes izvērtējumu veikšanu ietvaros tiks apmācīti 500–600 valsts pārvaldē nodarbinātie no visiem resoriem tuvāko 2–3 gadu laikā.  Jāuzsver, ka jau šobrīd Valsts administrācijas skola piedāvā apmācības valsts pārvaldē nodarbinātajiem par anotācijas aizpildīšanu un administratīvo izmaksu aprēķināšanu.  Savukārt Valsts kancelejas tīmekļvietnē ir pieejama anotāciju aizpildīšanas rokasgrāmata (<http://www.mk.gov.lv/lv/content/metodiskas-rokasgramatas-un-apmacibas>).  Pirms grozījumu spēkā stāšanās Valsts kanceleja sadarbībā ar Finanšu ministriju pēc valsts institūciju pieprasījuma rīkos apmācību seminārus valsts pārvaldē nodarbinātajiem par grozījumu saturu. Valsts kanceleja līdz ar grozījumu izskatīšanu Ministru kabinetā sagatavos un nosūtīs visām ministrijām, Korupcijas novēršanas un apkarošanas birojam, Pārresoru koordinācijas centram, Sabiedrības integrācijas fondam vēstuli ar piedāvājumu veikt apmācības par anotāciju izstrādāšanas kārtību un paredzētajiem grozījumiem. Valsts kanceleja sadarbībā ar Finanšu ministriju apmācības ministrijās veiks savu funkciju un piešķirtā budžeta ietvaros.  Papildus norādām, ka visas metodiskās rokasgrāmatas un vadlīnijas, kuras saistītas ar tiesību aktu un to anotāciju izstrādi, ir pieejamas Valsts kancelejas izstrādātajā tīmekļvietnē "Tiesību aktu izstrādes ceļvedis" <https://tai.mk.gov.lv/saites> vai <https://tai.mk.gov.lv/anotacija>. Tīmekļ­vietnē pieejamas dokumentu paraugu veidlapas un cita būtiska informācija tiesību aktu projektu un to anotāciju izstrādātājiem.  Valsts kanceleja līdz 2018. gada 31. decembrim veiks anotācijas II sadaļas aizpildīšanas izvērtējumu, veicot izpēti par projektā papildus iekļauto prasību lietderīgumu un efektivitāti, vienlaikus konstatējot nepilnības un problēmas minētās sadaļas aizpildīšanā un attiecīgi pilnveidojot instrukcijas prasības. Šis izvērtējums tiks veikts sasaistē ar ministrijās veiktajām apmācībām par grozījumiem anotācijas aizpildīšanas kārtībā, kā arī ar Valsts administrācijas skolas organizētajām Eiropas Sociālā fonda projekta "Valsts pārvaldes cilvēkresursu profesionālā pilnveide labāka regulējuma izstrādē mazo un vidējo komersantu atbalsta jomā" apmācībām | | 3. | Projekta izstrādē iesaistītās institūcijas | Projekta sadaļa, kas attiecas uz ietekmes uz budžetu atspoguļojumu, izstrādāta sadarbībā ar Finanšu ministriju. Papildu konsultācijas notikušas ar Ekonomikas ministriju, Vides aizsardzības un reģionālās attīstības ministriju un Tieslietu ministriju | | 4. | Cita informācija | Nav |      |  |  |  | | --- | --- | --- | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts tieši ietekmē visus politikas veidotājus tiešajā valsts pārvaldē – 13 ministrijas, Valsts kanceleju, Pārresoru koordinācijas centru un Korupcijas novēršanas un apkarošanas biroju, jo šīs institūcijas ir atbildīgas par tiesību aktu anotāciju izstrādi. Netieši projekts ietekmē visu sabiedrību, jo grozījumi skar anotācijās atspoguļoto informāciju | | 2. | Tiesiskā regulējuma ietekme uz tautsaimniecību un administratīvo slogu | Projekta īstenošanas rezultātā tiks nodrošināts, ka anotācijās tiek plašāk raksturota tiesību akta projekta ietekme uz tautsaimniecību, īpaši maziem un vidējiem uzņēmumiem, kā arī izvērtēta ietekme uz konkurenci. Papildus tiks izvērtētas arī atbilstības izmaksas, kas nereti atspoguļo būtiskas izmaksas fiziskām un juridiskām personām, lai nodrošinātu tiesību akta ieviešanu.  Administratīvais slogs tiek samazināts tām institūcijām, kuras sniedz savstarpēji saistītus grozījumus dažādos tiesību aktos, jo tiek ieviesta iespēja par vairākiem tiesību aktu projektiem izstrādāt vienu anotāciju. Savukārt Valsts kancelejai slogs palielināsies, jo būs jānodrošina, ka apvienotā anotācija ir pievienota katram tiesību akta projektam sistēmā DAUKS, e-portfelī un Ministru kabineta tīmekļvietnē.  Administratīvais slogs tiek palielināts politikas izstrādātājiem, jo anotācijās jāietver plašāka informācija, kā arī anotācijas kopsavilkums | | 3. | Administratīvo izmaksu monetārs novērtējums | Lai novērtētu administratīvās izmaksas anotāciju sagatavotājiem, tiek pieņemts, ka papildu informācijas sagatavošana un izpēte var aizņemt vidēji 4 stundas vienam tiesību akta projekta anotācijas izstrādātājam. Aptuvenais laika patēriņš aprēķināts, aptaujājot tiesību aktu projektu izstrādātājus Valsts kancelejā, kā arī ņemot vērā, ka ne visām anotācijām būs nepieciešams tik liels papildu laika patēriņš. Tāpat tiek pieņemts, ka gadā ir 1008 šādi projekti, ņemot vērā 2015. gada statistiku – Ministru kabinetā izskatītos Ministru kabineta noteikumus un likumprojektus. Savukārt vidējā stundas samaksu likme ir EUR 9,62 stundā sabiedriskajā sektorā atbilstoši Centrālās statistikas pārvaldes datiem 2016. gada III ceturksnī.  Ievērojot minēto, administratīvās izmaksas aprēķināmas šādi:  C=(9,62x4)x(1x1008)=38 787,84  Valsts kancelejai administratīvās izmaksas veidojas, ņemot vērā, ka vidēji gadā varētu būt 24 apvienotās anotācijas, savukārt patērētais laiks – 2 h uz vienu šādu anotāciju. Savukārt vidējā stundas samaksu likme sabiedriskajā sektorā atbilstoši Centrālās statistikas pārvaldes datiem 2016. gada III ceturksnī bija EUR 9,62 stundā.  Ievērojot minēto, administratīvās izmaksas aprēķināmas šādi:  C=(9,62x2)x(1x24)=461,76  Administratīvās izmaksas tiesību aktu izstrādātājiem un Valsts kancelejai kopā ir EUR 39249,6. | | 4. | Cita informācija | Nav |  |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta apstiprināšanas Ministru kabinetā plānotas apmācības valsts institūcijām pēc pieprasījuma, kurās tiktu skaidrota grozījumu būtība | | 2. | Sabiedrības līdzdalība projekta izstrādē | Projekts ievietots Valsts kancelejas tīmekļvietnē 2016. gada 14. novembrī – <http://www.mk.gov.lv/lv/content/ministru-kabineta-diskusiju-dokumenti> | | 3. | Sabiedrības līdzdalības rezultāti | Priekšlikumi nav saņemti | | 4. | Cita informācija | Nav |      |  |  |  | | --- | --- | --- | | **VII. Tiesību akta projekta izpildes nodrošināšana un tās ietekme uz institūcijām** | | | | 1. | Projekta izpildē iesaistītās institūcijas | Projekta izpildi nodrošinās visas tiešās valsts pārvaldes institūcijas, kas ir politikas veidotāji, – 13 ministrijas, Valsts kanceleja, Pārresoru koordinācijas centrs un Korupcijas novēršanas un apkarošanas birojs | | 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošanas rezultātā netiek veidotas vai reorganizētas institūcijas, netiek paplašinātas funkcijas, bet tiek grozīta kārtība, kādā valsts institūcijām ir jāsagatavo anotācijas. Projekta īstenošana ietekmēs valsts institūciju cilvēkresursus, jo būs nepieciešams apgūt jauninājumus, kā arī nereti atvieglos valsts institūcijām darbu, jo par vairākiem tiesību aktu projektiem varēs sagatavot vienu tiesību akta projekta anotāciju | | 3. | Cita informācija | Nav | |  |

Anotācijas III, IV un V sadaļa – projekts šīs jomas neskar.

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_Jānis Citskovskis

2671

Pētersone, 67082909

ance.petersone@mk.gov.lv

1. OECD, Accession of Latvia to the Organization – formal opinions of OECD bodies, 2016., 140.lpp [↑](#footnote-ref-1)